7. ΝΟΜΟΘΕΤ. ΔΙΑΤΑΓΜΑ υπ’ αριθ. 2486 της 23 Ιουλ./1 Αυγ. 1953 (ΦΕΚ Α΄ 198)  Περί τροποποιήσεως και συμπληρώσεως Νόμ. 2285/52 «περί συστάσεως Κέντρων Βοηθείας Βρεφών κλπ.».  Άρθρ.1.-1.Η μεταξύ του τέως Εθνικού Ιδρύματος Επαγγελματικής Προστασίας του Λαού και της Ανωτάτης Γεωπονικής Σχολής συναφθείσα από 31.3.50 σύμβασις δια την εκμετάλλευσιν των Αγροκτημάτων του Ιδρύματος, καταργείται δυνάμει του παρόντος και από της ισχύος αυτού. 2.Ενός των κτημάτων του καταργηθέντος Ιδρύματος Επαγγελματικής Προστασίας του Λαού, καθοριζομένου δι’ αποφάσεως των επί της Κοινωνικής Προνοίας και Οικονομικών Υπουργών, μεταβιβάζεται η χρήσις εις το υπό την Προεδρίαν της Α.Μ. του Βασιλέως «Εθνικόν Ίδρυμα», καθ’ όλον τον χρόνον λειτουργίας αυτού. Τμήμα του κτήματος τούτου ούτινος η έκτασις και τα όρια καθορισθήσονται δια κοινής αποφάσεως των επί της Κοινωνικής Προνοίας και Οικονομικών Υπουργών, έχον οικοπεδικήν αξίαν, δύναται να εκποιηθή, το δε προϊόν της πωλήσεως διατίθεται δια την εκπλήρωσιν των υπό του άρθρ. 2 εδάφ. 3 του Νόμ. 2285/52 προβλεπομένων σκοπών. Άρθρ.2.-1.Το άρθρ. 4 του Νόμ. 2285/52 καταργείται αφ’ ης ίσχυσε, το δε υπ’ αυτού προβλεπόμενον Ίδρυμα Προστασίας Λεπρών, δύναται να συστηθή δια Β.Δ/τος προκαλουμένου προτάσει των επί της Κοινωνικής Προνοίας και Οικονομικών Υπουργών. Δια του αυτού Δ/τος θέλουσι καθορισθή η νομική μορφή, η επωνυμία, ο τρόπος διοικήσεως, οργανώσεως και λειτουργίας αυτού ως και τα της υπαγωγής εις αυτό των ήδη λειτουργούντων λεπροκομείων και Σταθμών. 2.Εις το κατά το προηγούμενον εδάφιον συσταθησόμενον Ίδρυμα Προστασίας Λεπρών δύναται να παρασχεθή το υπό του άρθρ. 2 εδάφ. 2 του Νόμ. 2285/52 προβλεπόμενον ποσόν. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.   